2019. aastal kutsume kõiki tähistama Eesti Vabariigi 101. aastapäeva ja eesti keele aastat ning jätkama eestikeelse teabevara loomist. Teeme Eestile kingituse ja koostame vikiartikleid. Kingitusega on sel aastal juba liitunud 101 tuntud inimest.

Artiklikampaania siht on tähtsustada teaduse ja teadmiste olulisust avalikus debatis ning tagada eesti mõttekultuuri elujõud infoühiskonnas.

Osaleda saab, kirjutades märtsikuu jooksul Vikipeediasse vähemalt ühe artikli. Siin lehel on oodatud liituma kõik, kes soovivad asjalikku emakeelset entsüklopeediat. Iga artikkel loeb ja iga artiklit loetakse!

Julgustuseks vaata eelmise aasta kampaaniat “EV100 – sajast kasvab miljon!”, milles lisandus üle 200 artikli.